**Datum: 28.12.2023. SAOPŠTENJE ZA MEDIJE**

**Ispišimo još jednu stranicu zajedništva i humanosti - pozovimo 1411!**

*Pozivom na broj 1411 učestvujete u humanitarnoj akciji „S ljubavlju hrabrim srcima“ i donirate 1 KM za uspostavljanje registra dobrovoljnih davalaca matičnih ćelija*

Donatorsko veče „S ljubavlju hrabrim srcima“, pod visokim pokroviteljstvom predsjednika Republike Srpske, održaće se u četvrtak, 28. decembra u Administrativnom centru Vlade Srpske, a istovremeno će na Trgu Republike Srpske, odnosno na platou ispred RTRS-a, od 20 časova, biti održan humanitarni koncert.

U okviru akcije do 31. decembra aktivan je i m:tel humanitarni broj 1411, a sav prihod biće namijenjen za uspostavljanje registra dobrovoljnih davalaca matičnih ćelija i osnivanje Laboratorije za HLA tipizaciju tkiva pri Zavodu za transfuzijsku medicinu Republike Srpske.

Učešćem u donatorskoj večeri, odnosno novčanom donacijom za ove potrebe i ustupanjem humanitarnog broja za namjene akcije, kompanija m:tel još jednom potvrđuje važnost odgovornog poslovanja i korporativne filantropije.

Ključne riječi: mtel, S ljubavlju hrabrim srcima, donacija  
Izvor fotografije: Mtel